সাড়ে তিন শ-র ওপরে রান উঠলেও লঙ্কানদের ইনিংসে কোনো সেঞ্চুরি নেই। সর্বোচ্চ ৯৫ রান এসেছে নিরোশান ডিকভেলার ব্যাট থেকে। এ ছাড়াও আছে আরও তিনটি ফিফটি— সাদেরা সামারাবিক্রমা(৫৪), অধিনায়ক দিনেশ চান্ডিমাল (৮০) ও কুশল মেন্ডিস (৫৬)। ওয়ানডেতে ঘরের মাঠে তিন শ-র ওপরে স্কোর গড়ে শ্রীলঙ্কা একবারই হেরেছে। সেটি গত বছর গলে জিম্বাবুয়ের বিপক্ষে। লঙ্কানদের দলীয় স্কোর আজ আরও বাড়তে পারত। ৪০ ওভার শেষে তাঁদের স্কোর ছিল ৩ উইকেটে ২৮৫। পরের ৬০ বলে এসেছে ৮১ রান।